Urang Tobelo

Urang Tobelo marupoan suatu suku yang barado di daerah samananjuang bagian utara Pulau Halmahera samo di sabagian daratan Pulau Morotai. Sabagian lai iduik taseba sampai ka padalaman Halmahera, sarupo ka daerah Patani. Weda samo Gane. Ado lo yang sampai ka Kapulauan Raja Ampat, Papua. Daerah asal urang Tobelo tamasuak dalam wilayah Kacamatan Galela di Kabupaten Maluku Utara, Provinsi Maluku. Jumlah populasinyo sakitar 20.000 jiwa.

Irfan Ahmad, Dosen Ilmu Sejarah Universitas Khairun Ternate  mangecekan, badasarkan catatan Leirissa (1990), sajak urang Tobelo basakutu samo Kasultanan Ternate samo mangakui pamarintahan Kolonial Balando pado Abad XVII, urang Tobelo dibagi manjadi duo komunitas yoitu Tobelo Tia atau Tobelo Padalaman. Tobelo padalaman, bamato pancarian utamo sabagai patani samo Tobelo Tai atau Tobelo Lauik yang bamato pancarian sabagai nalayan.

Sebagian carito rakyaik ado lo yang manyabuikan, urang Tobelo yang tingga di hutan tu lari dari blasting atau sistem pajak dek Pamarintah Kolonial Balando. Sajumlah literatur samo carito rakyaik ado lo yang mangecekan, urang Tobelo, yang marupoan etnis paliang gadang di Pulau Halmahera barasal dari Telaga Lina, Halmagera bagian utara. Sabalum manyeba luweh ka Halmahera bagian tangah, timur, hinggo Halmahera bagian baraik.

 Pernah Dirumahkan 
Untuak mambuwek supayo perilaku kalompok Tobelo samo jo kalompok masyarakaik umumnyo, mako pamarintah maupun pihak swasta parnah marumahkan Komunitas Tobelo Dalam. Agar urang Tobelo maninggan kahidupan di hutan dan manatap di wilayah sakitar desa.

Upayo yang dilakukan dek pamarintah malalui Dinas Sosial Provinsi Maluku Utara pado 2006 jo 2009 samo mamfasilitasi pambarian bantuan parumahan atau rumah papan di babarapo lokasi proyek parumahan yang kamudian diagiah namo sabagai Komunitas Adat Terpencil atau KAT.

Sumber Dinas Sosial mancataik sakitar 1.495 kaluarga urang Tobelo Dalam yang dibadayokan lewaik proyek ko. Namun dalam pajalanannyo pasca kalompok ko dirumahkan, ndak saketek yang mamiliah kahidupan di hutan samo malaksanakan kagiatan di hutan sarupo sadia kalanyo.

Dari sabagian yang tasiso alah bisa baradaptas samo urang lokal di sakitar desa, yoiti dapek dijumpai di Desa Waleino, Tukur-Tukur, Titipan, samo Tajawi, sarato babarapo lainnyo di Tanjung Lili. Bahkan babarapi urang Tobelo Dalam ko alah mambangun rumah sacaro pribadi tanpa bantuan dari pamarintah maupun swasta dii Mabulan samo Kuli Tiga.

 Bahaso 
Bahasa Tobelo ndak tamasuak ka dalam bahaso Austronesia, tatapi marupoan salah satu bahaso yang tamasuak ka dalam rumpun bahaso Halmahera Utara. Bahaso Tobelo badakekan sakali samo bahaso Galela samo Tobaru. Bahaso ko mamiliki babarapo dialek, sarupo gamsung, dodinga samo boeng.

 Ekonomi 
Pancaharian utamo urang Tobelo adolah batani di ladang mananam pokok padi samo jaguang. Tanaman lainnyo maliputi sayua, kacang-kacangan, pisang samo tabu. Urang Tobelo juo bakabun cangkeh, damar samo kalapo. Urang Tobelo juo maramu hasil hutan sarupo rotan jo damar. Di sampiang tu, urang Tobelo ko manangkok ikan di lauik satau baburu binatang lia sarupo rusa, babi hutan manggunoan tombak samo jarek ditolong dek anjiang.

Lewaik pola baburu maramu sarato baladang alah tampak jaleh bahwa sacaro langsuang kahidupan urang Tobelo mangandalkan sumber daya alam hutan yang masih lestari. Artinyi sumber daya alam di hutan harus tasadio dalam jumlah yang mancukupi sahinggo kabiasan baburu maramu bisa tatap dilakukan sabagai bagian dari ciri khasi kalompok urang Tobelo.

Kabaradoan hutan yang kayo potensi sumber daya alamnyo akan manjamin kalangsuangan iduik kalompok urang Tobelo Dalam. Tak dapaik dipungkiri bahwa sajak dulu hutan Pulau Halmahera alah dieksploitasi untuak babagai kapantiangan, tarutamo sabagai sumber ekonomi daerah atau samo izin perusahaan kayu maupun perusahaan pertambangan.

 Kakarabatan 
Urang Tobelo maituang hubungan katurunan badasarkan garis ayah "patriineal" samo pola manataikan satalah kawin yang patrilokal. Kini ko candaruang untuak labiah neolokal.

Namun, dalam kahidupan sahari-harinyo urang Tobelo ko salalu manjago hubungan bilateral dalam kakarabaitannyo, sahinggo ahli asiang ado yang baranggapan bahwa sistem kakarabaikan urang Tobelo adolah bilateral.

 Agamo jo Kaparcayoan 
Urang Tobelo sangaik dakek samo alam. Anak-anak Tobelo biasonyo diagiah namo badasarkan pohon tadakek dimano urang Tobelo dilahiaan. Katiko ado yang maningga, jasadnyo akan dilatakan di dakek pohon. Kapacayoan iko baorientasi kapado pamujaan roh "goma" nenek moyang samo tokoh dewa-dewa. Dalam kahidupan sahari-hari, kapacayoan tradisional masih badampak gadang. 

Kini agamo yang dianuik sabagian gadang anggota urang Tobelo adolah Kristen Protestan. Urang Tobelo baru mulai maanuik agamo Kristen pado tahun 1980-an sataalah babarapo dasawarsa manolak agamo tasabuik. Namun, versi agamo Kristen yang urang Tobelo anuik bukanlah versi yang didanga dari masyarakaik yang manuturkan bahaso Tobelo, tatapo yang dibawo ka kawasan tasabuik dek misionaris Amerika.

 Rujuakan 

Tobelo

Kategori:Suku banso di Indonesia